**VEDTEKTER FOR KORPSGLEDE AS**

(Ajour pr. ekstraordinær generalforsamling 10. februar 2023)

**§ 1**

Selskapets navn er Korpsglede AS.

**§ 2**

Korpsglede AS skal være et allmennyttig aksjeselskap som ikke har erverv til formål.

Selskapets formål er å tilrettelegge for, og gjennomføre arrangementer for korps, til glede for korpsene og allmennheten for slik å styrke profilen til korpsbevegelsen.

**§ 3**

Selskapets aksjekapital er NOK 30 000 fordelt på 30 000 aksjer hver pålydende NOK 1.

**§ 4**

Styret skal bestå av 4 medlemmer og styremedlemmene har signaturrett i fellesskap.

**§ 5**

Selskapet har ikke adgang til å utdele utbytte til aksjonærene da selskapet skal være et rent allmennyttig selskap.

**§ 6**

Selskapets aksjer kan ikke overdras til andre utenforstående enn allmennyttige organisasjoner innenfor korpssektoren. Norges Musikkorps Forbund har fortrinnsrett til å overta aksjer dersom en eller flere aksjonærer i selskapet ikke lenger ønsker å beholde sine aksjer i selskapet og øvrige sittende aksjonærer ikke ønsker å benytte sin fortrinnsrett. Dersom ingen av selskapets aksjonærer ønsker å eie aksjer lenger og Norges Musikkorps Forbund heller ikke ønsker å overta aksjene, skal selskapet avvikles og eventuelle midler deles ut som gave til Norges Musikkorps Forbund.

**§ 7**

Ved eventuelt sletting og avvikling av selskapet, skal selskapets midler i sin helhet tildeles Norges Musikkorps Forbund.

**§ 8**

For øvrig henvises til den til enhver tid gjeldende aksjelovgivning.